बोले- नौजवान आइडियाज लाएं, सरकार डेवलप करने में मदद करेगी
पंजाब के मुख्यमंत्री भगवंत मान ने बुधवार की सुबह सोशल मीडिया पर आकर नौजवानों से बात की। मुख्यमंत्री ने कहा कि पंजाब के नौजवान अपने रोल माडल खुद बने, न कि हर 2 महीने बाद दूसरा रोल मॉडल बना लें। 
पंजाब के मुख्यमंत्री भगवंत मान ने बुधवार की सुबह सोशल मीडिया पर आकर नौजवानों से बात की। मुख्यमंत्री ने कहा कि पंजाब के नौजवान अपने रोल माडल खुद बने, न कि हर 2 महीने बाद दूसरा रोल मॉडल बना लें। पंजाब के नौजवान बहुत ही काबिल है, हमारे पंजाबी नौजवानों ने विदेश में जाकर कड़ी मेहनत की। जिसकी बदौलत आज वह विदेशों में वहां के मूल निवासियों से आगे पहुंच गए है।
विदेशों में युवा काम करते हैं, यह खाली रहने को ऐश बोलते हैं
विदेश में जाकर हमारे नौजवान काम करते हैं। वहां वर्क कल्चर है। यहां हमारे नौजवान खाली रहते हैं। वह कहते हैं कि हम ऐश करते हैं। मैं पंजाब के युवाओं से अपील करता हूं कि पढ़ाई करें। हाई प्रोफाइल जॉब के लिए अप्लाई करें। जमाना टेक्निकल एजुकेशन का है। हमें ऊंचे पदों पर बैठकर फैसले करने की जरूरत है।
जॉब मांगने वाले नहीं देने वाले बने युवा
पंजाब सरकार की तरफ से सहूलियत दी जाएगी। कोई भी आइडिया इस वजह से डेवलप होने से नहीं रुकेगा कि हमारे पास पैसा नहीं है। युवा बिजनेस शुरू करें, सरकार उसे आगे बढ़ाएगी। पंजाब के नौजवान मांगने वाले नहीं बल्कि जॉब देने वाले बनें।
मैं 12 घंटे काम करता हूं
मान ने कहा कि मैं 5 बजे उठ जाता हूं। साढ़े 5 बजे पंजाब के भविष्य की फाइलें मंगवा लेता हूं। मैं देन में 10 से 12 घंटे काम करता हूं। कई बार शनिवार-रविवार को भी सचिवालय के ऑफिस में काम पर होते हैं।
हर 15 दिन में नौजवान सभा करेंगे
मान ने कहा कि हम बड़ी गाड़ी में बैठकर ऑफिस जाएं। उनके लिए बड़े ऑफिस का बड़ा गेट खुले, न कि जेल का गेट खुले। हर 15 दिन बाद हम नौजवान सभा करेंगे। जिसमें युवाओं के आइडियाज लेंगे और उन्हें डेवलप करने में सरकार मदद करेगी।